Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: * 4/1978. (VI. 21.) BM rendelet a pirotechnikai termék gyártásának,
Paragraph Index: 384

c) rendkívüli esemény elhárítására a szükséges menekülési útvonal kijelölése és a résztvevőkkel történő ismertetése. 3.4.2. Veszélyes jelenet végrehajtása írásba foglalt műveleti terv alapján szakterületi szakértő (pl. autóskaszkadőr jelenetnél autós szakértő) irányítása mellett végezhető el. 3.4.3. A produkcióban olyan feladatot, amely a szereplő képességét, képzettségét meghaladja, illetve a szereplő testi épségét veszélyezteti (pl. magasból történő ugrás, vívás) megfelelő képesítéssel rendelkező artista, kaszkadőr vagy minősített szakági sportoló végezheti el. 3.4.4. Az artista, illetve kaszkadőr jellegű produkciókhoz használt kellékek, eszközök használat előtti és időszakos ellenőrzésének rendjét a munkáltató írásban határozza meg. 3.4.5. Természetes vízen történő felvételhez az illetékes vízi rendészeti hatóságot értesíteni kell. A felvételnél csak úszni tudó szereplő foglalkoztatható, és a vízből való mentés eszközeit, a mentő személyzetet biztosítani kell. 3.4.6. Könnyű ruházatú vagy ruha nélküli jelenetek felvételénél — műtermi forgatásánál — legalább 20 ˚C hőmérsékletet kell biztosítani, külső felvétel esetén a technikai forgatókönyvben kell rögzíteni a szereplő lehűlését megelőző megoldást. 3.4.7. Gépjárművet, motorkerékpárt, munkagépet stb. a szereplő csak akkor vezethet, ha az adott járműre érvényes vezetői engedéllyel rendelkezik. 3.4.8. Állatok szerepeltetéséhez állatorvosi nyilatkozat szükséges, amely tanúsítja, hogy az állat a szereplésre megfelelően egészséges, valamint féregtől és élősdiektől mentes. 3.4.9. A fellépő állatokat — a kis háziállatok kivételével — az illetéktelenek belépését és benyúlását megakadályozó biztonságos ketrecben kell szállítani és őrizni. 3.4.10. Az állat gondozójának, idomítójának a felvételek alatt a forgatás helyszínén kell tartózkodnia. 3.5. Gyermekszereplők 3.5.1. Gyermekszereplők a felvétel helyszínén a forgatás körülményeit ismerő — a munkáltató által megbízott felnőtt (lehetőleg a szülő vagy pedagógus) — állandó felügyelete mellett csak a legszükségesebb ideig tartózkodhatnak. 3.5.2. A gyermekszereplőknek annyi próbalehetőséget kell biztosítani, amennyivel biztonságosan láthatják el a rájuk bízott feladatot. 3.6. Világítás, villamos berendezés 3.6.1. Világosítói munkakört csak erősáramú szakképesítéssel rendelkező személy láthat el. Szakképesítés hiányában a munkavállaló önálló világosító tevékenységet nem végezhet. 3.6.2. Külső helyszínen az erősáramú vezetékeket lehetőleg járműforgalomtól mentes területen kell átvezetni. Az úttesten átvezetett erősáramú vezeték megfelelő mechanikai védelméről gondoskodni kell. 3.6.3. A vezetékek elhelyezése botlásveszélyt nem okozhat, ezért azokat a gyalogos közlekedési útvonalon is takarni kell. 3.6.4. A vezetékek terhelhetőségét a környezeti hőmérséklet és a napsugárzás melegítő hatásának figyelembevételével kell megállapítani. 3.6.5. Külső helyszínen, ideiglenesen épített, kisfeszültségű elosztóhálózaton az érintésvédelem megvalósítására (megfelelő érzékenységű) áram-védőkapcsolót kell alkalmazni, és az érintésvédelem hatásosságát* naponta, munkakezdés előtt ellenőrizni kell. 3.6.6. Az ideiglenesen épített elosztóhálózaton nullázást kell alkalmazni, ha azt önálló transzformátorállomás vagy olyan közcélú kisfeszültségű elosztóhálózat táplálja, amelyben teljesülnek a nullázás feltételei, illetve olyan mért vagy méretlen fogyasztói vezetékhálózat táplálja, amely önmaga is nullázott kivitelű. 3.6.7. Ha az ideiglenes elosztóhálózat táplálására kizárólag saját villamosenergia-fejlesztő berendezés szolgál, az érintésvédelmet a vonatkozó előírásoknak megfelelően kell kialakítani. Ha a villamosenergia-fejlesztő berendezésre vonatkozó előírások lehetővé teszik, elsősorban nullázást kell alkalmazni. 3.6.8. Stúdióban és külső helyszínen is a kézzel vezetett vagy kézben tartott gép, villamos berendezés elsősorban II. vagy III. érintésvédelmi osztályú legyen. Az I. érintésvédelmi osztályú gép csak védőelválasztással alkalmazható. 3.6.9. Külső helyszínen az egyes fogyasztóberendezések és a környezetükben lévő — velük egyidejűleg kézzel érinthető — nagy kiterjedésű fémszerkezetek EPH kapcsolatát az üzemeltetés időtartamára, ideiglenesen létre kell hozni. 3.6.10. Mikrohullámú berendezés emelvényre szerelésekor az emelvény szilárdságát és a berendezés biztonságos rögzítését a műszaki vezető ellenőrizni köteles. 3.6.11. Tv-közvetítő-, rögzítő-, mobil műholdadó-, mikrókocsi erősáramú bekötését csak a rendszeresített — megszakítóval és biztosítóval ellátott — kapcsolódoboz közbeiktatásával, feszültségmentes állapotban lehet elvégezni. A kocsik feszültség alá helyezését a biztonsági követelmények ellenőrzését követően csak szakember végezheti el. * MSZ 172—1:1986 2000/57. szám 3.6.12. A kocsik helyváltoztatását követően minden esetben meg kell győződni a villamos berendezés megfelelő műszaki állapotáról. 3.6.13. Rendkívüli időjárás esetén (pl. vihar, zivatar), amennyiben az ott dolgozókra veszélyt jelenthet, a műszaki vezető döntése alapján a közvetítőkocsi üzemeltetését fel kell függeszteni. 3.6.14. A forgatások, közvetítések helyszínein a produkció gépjárműveit úgy kell elhelyezni, hogy azok a környezetüket ne zavarják, és a közúti közlekedést nem akadályozzák. A mozgófilm közvetítésével összefüggő, az egészséget nem veszélyeztető és biztonságos munkavégzés követelményei

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes